
ส่วนที่  ๔ 
	ข้อเสนอแนะ	
ข้อเสนอแนะของคณะกรรมการติดตามและประเมินผลแผนพัฒนาองค์การบริหารส่วนตำบลคลองกระบือ  
	จากการประชุมของคณะกรรมการติดตามและประเมินผลแผนพัฒนาขององค์การบริหารส่วนตำบลคลอง   กระบือ   เมื่อวันที่  4  เมษายน  2561  และจากผลการสำรวจความพึงพอใจของประชาชน มติที่ประชุมได้มีข้อเสนอแนะไว้ดังนี้
1.  เรื่องขยะภายในตำบล  เห็นควรเก็บขยะในวันที่กำหนด และมีการเพิ่มความถี่การเก็บขยะในเขตชุมชนให้มากขึ้นกว่าเดิมเพื่อป้องกันขยะล้นถัง   และเพื่อป้องกันแหล่งแพร่เชื้อโรค ควรคัดแยกขยะก่อนทิ้งและเพิ่มถังขยะให้มากขึ้นกว่าเดิม มีการรณรงค์และประชาสัมพันธ์เกี่ยวกับการคัดแยกขยะก่อนทิ้งมีการออกกฎระเบียบของหมู่บ้านเนื่องจากมีประชาชนนอกพื้นที่มาทิ้งขยะในตำบลคลองกระบือ  
2. เรื่องไฟฟ้าภายในตำบล    เห็นควรจะติดตั้งให้ทั่วถึง และควรจะติดตั้งในจุดที่สำคัญจุดเสี่ยงต่อการเกิดอันตราย เช่น  สะพาน ถนนที่ประชาชนผ่านเป็นประจำ
3. เรื่องประปาหมู่บ้าน   เห็นควรจะมีประปาหมู่บ้านให้ทั่วถึงทุกหมู่บ้านเพื่อป้องกันการขาดแคลนน้ำ  และเห็นควรมีการต่อยอดขยายเขตท่อเมนประปาหมู่บ้านหมู่ที่ 11 เพื่อให้พื้นที่ข้างเคียงสามารถใช้น้ำประปาอย่างทั่วถึง 
4. เรื่องถนนภายในตำบล  เห็นควรจะซ่อมแซมถนนลูกรังให้เป็นถนนคอนกรีตและควรให้ทำเป็นถนนคอนกรีตตลอดสายและเพิ่มท่อระบายน้ำ  โครงการทำถนนล่าช้า  พร้อมทั้งประชาสัมพันธ์ให้ประชาชนสร้างความเข้าใจในเรื่องงบประมาณเนื่องจากมีอยู่อย่างจำกัด 
5. เรื่องการขุดลอกคูถนนและการกำจัดวัชพืชภายในตำบล   เห็นควรจะขุดลอกคูถนนภายในตำบลให้ใหญ่ขึ้นและมีการกำจัดวัชพืชและช่วยกันประชาสัมพันธ์ให้ช่วยกันรักษาความสะอาดของแม่น้ำลำคลองไม่ทิ้งขยะเพื่อให้น้ำระบายได้ดีขึ้น พร้อมทั้งประสานหน่วยงานที่เกี่ยวข้อง เช่น  ทหาร ชลประทาน
6. เรื่องการจัดทำโครงการต่างๆ ยังเลือกปฏิบัติ   ในการจัดทำโครงการต่างๆ ควรจะมีการประชาสัมพันธ์ให้ประชาชนรับทราบหรือการประชุมประชาคมเพื่อให้ประชาชนได้มีส่วนร่วมตัดสินใจในการเสนอโครงการต่างๆ อย่างชัดเจนการทำงานให้คิดประโยชน์ส่วนรวมมากกว่าส่วนตัว  ทำงานด้วยความซื่อตรง
7. เรื่องการส่งเสริมอาชีพ  ควรให้ความสำคัญในการส่งเสริมอาชีพให้ชาวบ้านมีการร่วมกลุ่มกันอย่างจริงจัง 
8. เรื่องอาหารกลางวัน และอาหารเสริมนม  เห็นควรเร่งรัดการจัดสรรงบประมาณให้เร็วขึ้นกรณีเด็กนักเรียนย้ายเข้าและให้เด็กนักเรียนรับประทานอาหารให้ครบทั้ง  5  หมู่  พร้อมทั้งสร้างความเข้าใจให้ผู้ปกครอง
9. เรื่องผู้สูงอายุ  เห็นควรจัดตั้งชมรมผู้สูงอายุเพื่อให้ผู้สูงอายุได้ร่วมกิจกรรมด้วยกัน 
10. เรื่องการฉีดวัคซีนป้องกันโรคพิษสุนัขบ้า  เห็นควรส่งเสริมสนับสนุนวัคซีนป้องกันโรคพิษสุนัขบ้า เพื่อลดภาระให้กับประชาชน
11. เรื่องการปลูกต้นไม้  เห็นควรจะมีโครงการปลูกต้นไม้ ดอกไม้  ในเกาะกลางถนนใหญ่พร้อมทั้งประสานงานกับหน่วยงานที่เกี่ยวข้อง  เช่น  ทางหลวง เพื่อขออนุญาตในการใช้พื้นที่
12. เรื่องสุขภาพ  เห็นควรให้ความสำคัญสนับสนุนโครงการเรื่องสุขภาพเพิ่มขึ้นเนื่องจากสุขภาพเป็นเรื่องที่สำคัญพร้อมทั้งประสานงานกับโรงพยาบาลส่งเสริมสุขภาพเพื่อให้ความสำคัญกับเรื่องสุขภาพ
13. เรื่องการเบิกจ่ายงบประมาณ   เห็นควรเร่งรัดการเบิกจ่ายงบประมาณเนื่องจากยังมีหลายโครงการที่ไม่ได้ดำเนินการ  ซึ่งอาจจะติดขัดในเรื่องงบประมาณที่ได้รับการจัดสรรมายังมีอยู่จำกัดและล่าช้า 




